bavarian-nlp/barwiki-20250901 huggingface dataset:
Weana Hundeséng

Da Weana Hundeseng (hochdeitsch: "Wiener Hundesegen") is a oidboarischa Segnsschbruch aus'n frian Mitloita. Da Text is in Prosa gschrim, oiso raimt si ned, und is in am Manuskript aus'n 10dn Joahundat iwalifat (Codex 552 fu da Estareichischn Nazionalbibliodek). In dem Schbrichal wiad da Chrisdus und da heilige Martin augruafn und um Hüf bit.
Es is a Seng, den woaschainli Jaga und Hiatn aufgsogt haum, wauns in da Frua eana Haus oda Hitn falossn haum, damid da Grisdus und da heilige Martin auf eana söm und eanare Hund aufbassn und se bsondas foa Wöf und Diab bschizn.
Intapretazion.
Da Weana Hundeseng is fu da Geamanistik und da ""Deutschen Altertumsforschung" im 19dn Joahundat ois geamanischa Zaubaschbruch klassifiziad woan. Im Joa 1858 hod da Theodor von Karajan den Schbruch in am Artikl unta dem Naum "Zwei bisher unbekannte deutsche Sprachdenkmale aus heidnischer Zeit"" faöffentlicht, wos natiali a ofensichtlicha Bledsin is, waun in dem Schbrichal da Jesus Grisdus und da heilige Martin augruafn wean. Nu 1922 woit da Paleonotolog und Mitloitafoascha Robert Priebsch im Weana Hundeseng a Analogi zu am oidenglischn heitnischn Sengsschbruch eakena. In deara Zeid woit ma auf Graumbf Zaignis fu da heitnischn foakristlichn Religion fu de faschidanen Geamanen findn, wo owa bai de Bajuwarn nix schriftlichs zan findn woa. Aundane han a weng foasichtiga und woin blos a "oberflächliche Christianisierung" fu de Bajuwarn aus dem Text aussa lesn, wos owa a unwissnschoftliche Behauptung is.
Leita wean soichane Aussong oft unhintafrogt zitiad und aso wiad a komplet foisches Büd fu da religiesn Situazion fu de Bajuwarn zu deara Zeid transpoatiad. Neichane Publikazionen, in denan de gaunze Gschicht nu amoi fu Grund auf eafoascht und intapretiad wiad, gibts owa laida ned.
Buidabuach

As Buidabuach (dt.: Bilderbuch, engl.: "picture book") is a Untagoddung vo da Kindaliteratua. De Definition und de Gschicht vom Buidabuach san eng mid de se vaändandn gsejschoftlichn Voastejunga vabundn. Uaspringli is da Begriff fia a jeds Buach vawendt worn, des mid Illustrationa ausgstottet is. Heitz'dog vasteht ma dodrunta a speziej fia Kinda, de no ned lesn kinna oda se im friahn Leseoita befindn, entwoafans Buach. De Buida nehma dodrin a fiahnde Roin eih, obglei a enge Wexlbeziahung zwischn Buida und Text bsteht. De Buidabiacha hom z'moast an gringa Umfong (im Oigmoana bis zu 30 Buachseitn) und kemman in oin Foamatn voa. As groußfoamatige Buach is de am haifigstn vawendte Foam. As Oita brucksichtignd, wead a Buidabuach aus Bobbn, reißfestm Bopia oda aa aus Folie heagsteijt.
Lyrik

Oijs Lyrik (griachisch: "λυρική", ("ποίησις") – "de zum Spuij vo da Lyra gherande Dichtung") bzeichnet ma de dritte poetische Gottung nemn da Epik unn da Dramatik. 
Lyrische Weak nennt ma aa Gdicht.
Bgriffsgschicht.
Lyrik.
De Trias Lyrik – Epik – Dramatik hot scho da Aristoteles in seina „Poetik“ untaschien, olladings wead da Oadnungsbgriff ‚Lyrik‘ eascht seit am 18. Joahundat oijs Gottungsbzeichnung vawendt.
Da Bgriff is heit – ondas oijs in da antikn Literatua – relativ unbstimmt unn wead seit am 19. Joahundat (fejjschli) oft synonym mit am Woat ‚Poesie‘ "(Dichtung)" vawendt.
Gdicht.
Mid Gdicht is uaspringli oijs schriftlich Obgfosste bzeichnet woan. Aa dodobei hot im 18. Joahundat a Bgriffsfestigung stottgfundn: seitdem wead da Bgriff nua no fir an poetischn Breich vawendt. As Woat „Dichtung“ hot oba im voijkstimlichan Gebrauch no epps vo seina uaspringlichan Bdeitung dahoijtn.
A umfongreichs, oft meadeiligs oda oijs Zyklus oglegts dichtarischs Weak mit lyrischan unn epischn Elementn ohne vabindlich metrische Struktua wead oijs Poem bzeichnet.
Carmen ad deum

S´Carmen ad deum (Lodainisch fia: "Gedicht/Liad aun'dn Heagod") is a kristlichs Gedichtl, wos umara um s'Joa 920 noch Grisdus im Glosda fu Teganse aufgschrim woan is. Es is in Raimfoam und zwoaschbrochig Lodain und Oid-Boarisch, woduachs a wichdige Beleg is, mid deara iara Hüf de Schbrochwissnschoft de gauns oide Foam fu da boarische Schbroch entzifan kina hod.
S'Manuskript.
Fum Inhoit hea is des "Carmen ad deum" a Lobliad auf'n kristlichn Heagod in da Foam fu ana Oat magischn Beschwöarung. Duach des Motiv fu am bschuzendn Schüd, schdöd si dea, dea wos des Gedichtl bet untan Schuz fum Heagod und hoft drauf, das a eam hüft.
Schbrochlich is da Text auf da oan Seitn in am zimlich klassischn Lodain gschrim, mid einige grichische Weata drin. Da boarische Tei is auf da aundan Sait a weng hoiprig und maunche Foascha song sogoa, das im domolign Schreiwa a boa Iwasezungsfela bassiad san. Woaschainli woas eam owa wichdiga, das si da Text raimt und umara in söbn Sin eagibt ois wia im lodainische Oaginal und ned das a des umbedingt oans zu oans wöatlich iwasezn woit.
Da Baesecke Georg hod de Famutung aufgschdöd, das des Gedichtl filaicht uaschbringli fu am anglsegsischn Text schdaumt, den de schotischn Mönch bai da Missioniarung midbrocht haum. Es gibt nemli Enlichkaidn mid Gedichtl de im Umkrais fum Heiling Aldhelm aus Englaund entschdaundn san. De oidenglischn Gedichtl han owa söwa wida schdoak fu friane iarische Text beainflust, wiaso da gauns friaste Uaschbrung a in Ialaund sei kau. Auf Grund fum schbrochlichn Befund hod da Baesecke in seim Buach fu 1948 a de Famutung aufgschdöd, das da Text zwischn 796 und 802 auf da Insl Reichenau im Bonse ins Alemanische iwasezt woan sei kant und eascht schbeda daun ins Boarische. Ea moand sogoa, das zeascht in Fraising a easchde Iwasezung gmocht woan sei muas, de daun de Foalog fia des iwalifate Manuskript aus Teganse woa. Des is owa Schbekulazion.
Des Manuskript fu dem Tegansea Gedichtl ligt heit in da Mingara Schdodsbibliodek und is Tei fum Codex Clm 19410. Des Manuskript fum "Carmen ad deum" is doat auf de Seitn 39 bis 41 zan findn. Da Titl ""Carmen ad deum" is übrigens a neizaitliche Eafindung fu de Geamanistn. Aundane Beleg nenan des Liad a "Sancte sator"" noch da easchdn Zailn.
Wessobrunner Predigt

D´Wessobruna Predigt (hochdeitsch: Wessobrunner Predigt) is oana fu de jingan oidboarischa Text, dea schau aus de easchdn Joazent fum 11dn Joahundat schdaumd und im Glosda Wessobrun gschrim woan is. Es is a Auslegung fum Mateus 20,1-16 aus'n neichn Destament, wos ums Glaichnis fum Waingoatn Christi ged. De Oawatn wos da Baua im Wainbeag mocha muas, wean ois Baischbü fia s'grechde Lem fum Kristnmensch heagnuma und de 5 Dogeszeidn wean mid de 5 Zeidoita fu da Wöd faglichn und mid de 5 wichdigstn Schdazionen im Lem fu an jedn Mensch. De wichdigsde Aussog fu deara Predigt is, das de Glaichnis fum Jesus ("parabulae") ned neta a wöatliche Bedeitung haum, sondan oiwai a nu a iwadrogane..
Schbrochwissnschoftlich is d'Wessobruna Predigt foa oim desweng recht intressant, wais oane fu de jingsdn Text aus oidboarischa Zeid is, wo schbrochlich schau a boa Faendarungen zan meakn san, de daun zan boarischn Mithochdeitsch gfiad haum. De fias schbedane Boarisch so dipische Diftongiarung is owa in dem Text nu ned zan meakn. So hoasts zan Baischbü nu "hûsherro" und ned "Haushea" und "himilrih" und ned "Himlreich". Dafia siagt ma einige Baischbü fia de domois fias Boarische dipische Konsonantnfaheatung. Es hoast "kistozzen" und ned "gschdessn", "pizeichinet" und ned "bezaichnet", "taga" und ned "Dog" und "uuinkarte" und ned "Waingoatn". De Foamen wean heit nu in de siidboarischn Dialekt konseaviad, wohingengs in de mitlboarischn Dialekt ob'n 12dn Joahundat zu da Konsonantn-Lenisiarung kimd, fu dea de heitign woachn Foamen keman.
Pro Nessia

S´Pro Nessia (Lodainisch: "Fia de Wiama") is a oidboarischs Gebed, zan kuarian fu Ressa, wauns fu Wiama befoin han. Dea kuaze Text is in am Manuskript aus'n Glosda Teganse iwalifat und is woaschainli im 9dn Joahundat aufgschrim woan.
In da Fochlitaratua wiad a maunchmoi ois deitscha Zaubaschbruch bezaichnet, wos owa ned umbedingt aso schdimt. Easchdns amoi is de Schbroch fu dem Schbrichal Oid-Boarisch und ned Deitsch, wai a deitsche Schbroch hods zu deara Zeid nu goa ned gem. Zwoatns is des a kristlicha Gebedsschbrichal, wos mid am Fawais auf s'Fota Unsa aufhead. Es is oiso koa heitnischa Zaubaschbruch aus friageamanischa Zeid, sondan entschbricht eha so wos wia im Wentaschbrichal, grod aso wias fu de Boda und Boarichda nu bis ins 20de Joahundat aufgsogt woan han, waun ma dafia bet hod, das a Graunkheit weka ged.
S'Manuskript wo des Rosschbrichal drin schded, is heit in da Mingara Schdodsbibliodek unta da Signatua clm 18524 S.203v zan findn.
Trivia.
De Nissn, geng de des Schbrichal gricht is, wean woaschainli de Harling gwen sei, a 1,5 Milimeta kloans Insekt wos ois Parasit auf ole meglichn Ficha lebt, bsondas a im Fö fu Ressa. Da biologische Fochbegrif fia de Parasitn is "Trichodectidae".
Weißwurscht Massaker

Weißwurscht Massaker is a boarische Punk-Metal-Musigruppn aus Wasserburg am Inn.
De Gruppn kombiniat boarische Voiksmusi mit Rock, Metal, Punk, Ska und Hip Hop. Singan olle Texte auf boarisch und vawendn immer wieda oide Volksmusi-Melodien in eanere Liadln, wia des Boarische Hiasl Liad. Nenna si Weißwurscht, wei des wos typisch Boarisches is und Massaker, wei s mit da Kommerz-Voiksmusi nix am Huat hobn. Texte san a oft humoristisch, wie "61 Aung" - iba a ausortende Schofkopfrundn.
Mitglieda.
Ehemalige:
Boarisch-Mitlhochdaidsch

Boarisch-Mittelhochdeitsch is de Schbroch, de in da Donaugegend und de östlichn Oipm in da Zeid fu umara 1050 bis 1350 gret und gschrim woan is. Es wiad fu da Geamanistik oft ois Tei fu am iwaregionaln Mitlhochdeitsch bezaichnet, obwoi si de boarische Variantn dafau dailwais im Vokabular, in da Gramatik und sogoa in da Ausschbroch untaschait. Unta aundam hod in deara Zeid de neihochdeitsche Diftongiarung ("wîb - Weib, hûs - Haus") im boarischn Schbrochraum augfaungt.
Hisdoarische Entwiklung.
Oid-Boarisch zu boarischn Mitlhochdeitsch.
Mitlhochdeitsch.
regionale Variantn, Schriftschbroch, höfische Dichdung, Minegsangi, ...
Charaktaristika.
wos is bsondas am boarischn Mitlhochdeitsch
Wichdige Schriftn.
1250-1300
Basler Rezepte

D' Basler Rezepte, Basla Rezept, aa "Fuldaer Rezepte" gnend) san woaschainli da ödasde Text iwahaupt, dea uns iwalifat is und den sei Schbroch zu mindest dailwais oidboarisch is. Es haundlt si dabai um drai medizinische Rezept fia Medikament geng faschidane Graunkheitn, fu dem des easchde auf Lodain is und des zwoate de Iwasezung fum easchdn in a oid-frenkischn/oid-boarischn Mischschbroch is. Des drite Rezept ("uuidhar cancur" - gengan Krebs) is auf Oid-Boarisch gschrim, owa mid an schdoakn anglsegsische Ainflus und is desweng a des schbrochwissnschoftlich am intressantane fu de drai. De Rezept han im 8dn Joahundat im Glosda Fulda aufgschrim woan und ling heit in da Univeasidetsbibliodek in Basl, in da Schwaiz. Fu do kimd a da Naum. Se han woaschainli de ödasdn zaumhengadn Text in iagend am oidhochdeitschn Idiom iwahaupt.
Gschicht fum Manuskript.
Des Manuskript fu de Basla Rezept is heit im Codex mid da Signatua "Cod. Bas. F III 15a (Fulda), Bl. 17r" zan findn, dea in da Univeasidetsbibliodek fu Basl in da Schweizligt.
Montage (Literatua)

De Technik vo da literarischn Montage ist a Bzeichnung fiar as Zsammfiang vo untaschiadliche Text oda Textdeile, de untaschiadliche Sprochebanen und -stuij bzw. Ihoijt transportian.
De Montage entstommt u. a. vo da Cento-Dichtung unn am Cross-Reading, de Technik is breits in da Literatua vom Mittloijta nochweisboa. Seit da Literatuarevolution z'Bginn vom 20. Joahundat hot se si zua am literarischn Mittl in sämtliche literarische Gottungen entwicklt, u. a.
unn in zoijreichn Höaspuij.
Ähnli wia de technischn Meglichkeitn vom Fuijm, dea mit Voraus- unn Ruckblendn, mit Eisteijungsgreaßn oda Schnittvafoan raimliche unn zeidliche Gengsätz ausssaoabat, homn literarische Montagen untaschiadliche Funktiona. Benn hot duach seine Montagen aus Fochsproch unn Jargon a artistische Totalität vom Bwusstsei ogstrebt; dea Dada-Kunst is bei da Vabindung vo Weabe-, literarischa unn Umgongssproch voa oijm um a ästhetische Provokation ganga, de as Publikum schockian soijt; as epische Theata vo Bertolt Brecht hot domit voa oijm af de Konfrontation zuijt, de an Vafremdungseffekt aussafoadat; in da Romanprosa schließli soijn vaschiadene Breich vo da Wiaklichkeit oda vo dera Woanehmung simultan eafoaboa eascheinan. Gmoansam is de Montagevafoan a assoziative Vaknüpfung vo de untaschiadlichn Hondlungs- unn Bwusstseinsebanen.
Bis zua Mittn vo de 1960er-Joa san de Bgriffe "Montage" unn "Collage" synonym bnutzt woan. Donach hot se oijs Vaeiheitlichung zu ondane Kunstforma (Juan Gris in da Molarei, Bernd Alois Zimmermann in da Musik) oijmähli da Collage-Bgriff duachgsetzt (sieg aa Roman-Collage). Da Realitätsbzuag duach de Vawendung vo Oijdogstext is eha heavoaghomn woan. Aa in da Literatua beim Futurismus, beim Konstruktivismus und beim Sozialistischen Realismus san Montagetechnika wiaksom woan. Da Bgriff is emnfoijs fia philosophische Schriftn bnutzt woan, u. a. bei Ernst Bloch unn Julia Kristewa.
A weidane Form vo da literarischn Montage, de an Zuafoij miteibziagt, is as Cut-up.
Roman-Collage

A Roman-Collage (oda aa "Romancollage") woast oijs Genrebezeichnung analog zua Woat- bzw. Bgriffszsammasetzung auf a bislong no net eigrenzde Gottungsmischform innahoijb vo da Literatua hi. In da Regl hondlt sis bei a Roman-Collage oba um a Eazejjweak, in des in am houn Moß ondane Gottunga wia Gdicht, Reportagen oda eingständige Kuazgschichtn "montiat" woan san und des heichstns no noch Umfong unn Afbau vom Sponnungsbong eppas mit am Roman zdoa hot.
Collagen bzw. Montagen san a scho in da Literatua vom Mittloijta eigsetzt woan.
A Problem kunnt a Schriftstella dea de Technik vawendt unta Umständ kriang, wanna in da Collage Texte von am andan Kinstla midheanimmd und dabei meah ois nua zitiad oda d Heakunft goor ganz vaschweigt, daßa a Uahewarechtsvaletzung begähd.
Beischbuij.
Romancollagen hot z. B. Manuel Vázquez Montalbán aus politische Grind gschriem, so aa z. B. as "Manifiesto subnormal" vo 1970. De Collage aus Dialog, Reportagen, Gdichtn, Zitat unn Eaklärunga is a Mischung aus Manifest unn Fiktion. Ea seijm hot des „escritura subnormal“ gnennt unn se domit oijs an Deil vo da literarischn Gengströmung zum Franquismus gseing.
A bedeitnda Autoa, dea de meistn seina Roman in da Collage-Technik gschriem hod und z'wengsm, Problem vom Plagiat vo da Zeidschrifd Stern an Pranger gstoijd worn is, war da Woita Kempowski.
A beim Heinrich Böll in seim Roman "Wo warst du, Adam?" vo 1951 kemman Collage-Technikn zum Drong. Ea fiagt dodrin in vaschiadene episodnhofte Ausschnitt a Collage aus Eidrick zsamma, de in ihra Gsomtheit a easchüttands Buijd vo da Zeastöarung duach de Kriagsmaschinarie afzoang.
Cut-up

As Cut-up (boarisch "Kat-ap") is a Exdremfoam vo da litararischn Montage, in de da Zuafoi ois schöpfarischs Element eibaud wead. Aa wenn de DaDaistn scho recht friah ähnliche Technikn oogwendt hom, da Frisch, Max und da Joyce, James ähnle g'arwad hom, guit da Gysin, Brion ois Entdecka. Da Gysin hod de Technik quase duach an Zuafoi entdeckd.
Mid da bekanndaste Schriftstella dea mid da Cut-up-Technik g'arwad hod is da Burroughs, William S., z. B. bei seina Nova-Trilogie, füa de ea sei Notizzettlsammlung in lauta kloane Stickln gschniddn hod und nacha ohne Plan und Zui zu am neicha Text zsammababbt hod.
De Meglichkeidn de se mid dera Methode und m Remix (Leratur) vo Texde aufdean, wean eascht jetza im Zeidoita vo da Textvaarwadung und Intanet mid z. B. de Wikis a weng obsehbar. Valaaft de Entwicklung ähnle wia in da Muse wo ma seid m Einsatz vom Plattnspiela de DJs an Remix zua neiche Stickln nutzn, stehd de Entwicklung in da Literatua no ganz am Anfang.
Dialog

A Dialog (vo oijdgriech. "dialégesthai": si untahoijtn, si untaren; "dialogein": oananda zuarechna) is a mündli oda schriftli zwischn zwoa oda mehrare Persona gfiade Red unn Gengred. Sei Gengsotz is da Monolog, as Gspräch vo oana Person mid oda voa si alloanigst (voa oijm im Drama).
A eppas ondane Sinngebung entsteht aus da griechischn Woatwuazl „διά“ („dia“) ([hi-]duach) unn „λόγος“ („logos“) (Woat, Sinn, Bdeitung). Dia-logos = Fliaßn vo Sinn.
Gonâve-Insl

De Gonâve-Insl (fraunzesisch: "Île de la Gonâve", früher "Île de la Gonaïve") is a Insl vu de Großn Antüin in da Karibik. Sie gheat zum Stood Haiti und liegt im Vawoitungsgebied Ouest („Westn“), in dem d'Insl a eingnes "Arrondissement" ausmochd. D'Insl bestehd aus de Gmoana Anse-a-Galets (Hauptstod vum Arrondissements) und Pointe-a-Raquette. Auf da Insl faungan olle Postleitzoihn mid codice_1 au.
D'Gonâve-Insl liegt 50 Kilometa westnoadwestli vu da haitianischn Hauptstod Port-au-Prince im Golf von Gonâve. Mid iara Läng vu ungefäa 56 Kilometa, da Broadn vu 16 Kilometa und da Flächn vu 743 Quadratkilometa iss d'greßte Nochboainsl vu Hispaniola und damid d'greßte Insl, de Haiti mid kam aundan Laund teun muaß. D'Gonâve-Insl bestehd zum greßtn Teu aus Koikstoa und is vu mearare Riffe umgem. D'Insl is trucka, hüglig und ziemli öd, ia hechsta Beag schofft a Hächn vu 778 Meta. Im Joa kemman zwischn 800 und 1600 Millimeta Niedaschläge zsaumm, wobei de hecha glengnen Gengdn eha mea dawischn. D'Übaweidung und d'Wossavaschwendung san de greßan Probleme vu de ungefäa 200.000 Leid (Schätzung fia 2005) auf da Insl, auf deas kane Flüss oda Bäch gibd.
D'Gonâve-Insl woa d'letzte Gengd vu Haiti, in de si de Taínos (a Uaeinwohna-Gsöischoft) zruckziang hom kina, nochdems 1503 vu Hispaniola em duathi gflicht han. Vu eana staummd da heidige Naum vu da Insl, da wos de Taínos nämli "Guanabo" ghoaßn hom. Späda is de Insl a Piratnsitz gwen. 1925, wia de USA Haiti bsetzt ghobt haum, hod si da US-Offizier Faustin Wirkus zum Inslkini "Faustino II" ("le roi blanc de la Gonâve" – „da weiße Kini vu La Gonâve“) ausgruafn – ea is owa 1929 vu da Regiarung vu Haiti vatrim woan. Noch am Oakan, dea 1976 Teile vum Südn vu Haiti verwüstet hod, haum si einige Leid auf da Gonâve-Insl augsiedlt und duat de easchtn laundwiatschoftliche Deafa vu da Insl aufbaud.
Groteske

 
Des Groteske (vo ital.: "„grottesco" zua "grotta“, „Grotte“)" bzeichnet as Seijtsom-fantastische, Hässliche oda Bizarre. De Groteske bzeichnet in oijn Kunstforma a iabatriabane unn doduach witzige Gottung. Zmoast, oba net nua, hondlts si um a deab-komischs oda narisch-seijtsoms Weak, des af vazerrande, ugwöhnliche Oat unn Weis vaschiadene, net zsammabassnde Element aus da Realität midananda vabindt, ohne dass dodabei de weakinterne Kohärenz in Frog gsteijt wead.
De Groteske wead vawendt, um de Woanehmung vo da Vazerrung, Vafremdung unn Entsteijung vo da Weijt doazsteijn. In Epochn, in dene da Glamn o a heile Weijt oscheinz bsundas valoan woa, eppan in da Epoch vo da Romantik, hot a bsundare Roijn gspuijt. A groteske Figur soijt gleizeiti Obschei unn Midleid erreng, aussarongande Beischbuij dodafia san der Glöckner von Notre-Dame, Frankensteins Monsta, unn das Phantom der Oper. Bkonnte Vafassa vo Groteskn san eppa Jean Paul, Hermann Harry Schmitz, E. T. A. Hoffmann, Fritz von Herzmanovsky-Orlando, Oskar Panizza unn Lewis Carroll sei Alice im Wunderland, oda in da Zeid noch 1945 z. B. Friedrich Dürrenmatt, Max Frisch, Ror Wolf oda Eugen Egner.
Franz Kafka wead heitzdog oft oijs da „Moasta vo da Groteskn" bzeichnet, weij de Groteske sei bvoazuagte Gottung woa unn as Groteske sein aussaoadntli eingnan Eazähijstuij in oij sein Weakn prägt hot.
Oijs Fuijm san eppan Deile vo da Serie Monty Python's Flying Circus, Das große Fressen, Die Treppe unn Tanguy oijs Groteske draht woan; wichti san aa do deab-komische unn deab-erotische Zeabuijda.
Paraphrase (Sprache)

A Paraphrase (griech. "para" = dozua, nemn unn "fraseïn" = ren, song) is a eakläarande, vadeitlichande Umschreibung von am Sochvahoijt oda Text mid ondane Woat.
S'gibt vuij feschdstengande Ausdrück mid dene si a Paraphrasn eileitn unn eakenna losst. Oana vo de bkonntestn Ausdrück is "des hoaßt (d. h.)". Beischbuij fiar a Paraphrasn is: "De Ompeij is rod, des hoaßt koa Fuaßgänga deaf de Stroßn iabaquern."
Zitat wean oft duach a Paraphrasn obgschlossn unn detailliat, oda mit "eigene Woat" wiadagemn unn interpretiat. Fia Textanalysn steijts oft de easchte Stufn doa. De Wiadahoijung vo Gheatm mid eingane Woat wead oft paraphrasian (houdeitsch: "paraphrasieren") gnennt unn zum Beischbuij im medizinischn Sprochgbrauch vawendt.
De Interpretation oda Reflexion sowia as aktive Zuhean san vawondte Kommunikationstechnikn.
In da Antikn unn mittloijtalichn Houchschuijn woa de Paraphrasn a iablicha Bstonddeil wissnschoftlicha Gspräch. Beischbuij hiafia san Sokrates' oda de "Platonische Dialog".
Wann se in da Literatua Autorn sea eng on a Buach von am ondan Autorn hoijtn - z. B. an Valauf oda/unn an Aufbau vo a Gschicht ledigli in a neie, unn deszweng leichta vaständliche Zeid vasetzn doa, unn dodobei as Buach in dem Sinn interpretian woijn, wias da uaspringlige Autor gmoant hom kunnt und scheinz seijm heit so schreim woijn dat - nennt ma des aa a Paraphrasn.
Sieg aa: Periphrase – Paraphrasierung – Plagiat – Antonomasie – Stuijmittl
No Mercy

WWE No Mercy is a Wrestling Großvaaunstoitung vo World Wrestling Entertainment. de easchte No Mercy hods am 16.Mai 1999 in Manchester, England gebn. No Mercy wird jeds Joar im Oktoba autrog. Von 2003 bis 2006 is der Event nur vo SmackDown! produziert worn. Seitdem wird No Mercy vo olle 3 Brands (SmackDown!, Raw, ECW) austrogn.
Ehekarussej

As Ehekarussej oda Ehekarussöö, aa Ehebrunna (dt.: Ehebrunnen, eingtle: Hans Sachs-Brunnen) gnennd, is a Brunna z Niamberg, direkt newam Weißn Tuam. Dea Brunna is vo da Stod Niamberg im 1977ga Joa beim Buidhaua Weber Jürgen in Auftrog gem worn, weis an dera Stejj an Entliftungsschacht vo da U-Bahn, vastecka woitn. Da Weber Jürgen hod den Brunna zwischn 1977 und 1981 gschtoij't und 1984 afbaud. Dea Brunna bestehd in da Haptsoch aus am Ring vo dunkl gfarbde Brozefiguan dea auf am Fundament vo farbigm Marmor stähd.
Dea Kranz vo Figurn um den Liftungsschacht rum zoagt in sechs untaschiedlichn Buidln as Auf- und Aa vom Ehelem. Vo da easchtn leidnschoftlichn Liab iwa d Streidarei bis zum unvameidlichn Doud. Da Weber Jürgen hod de Szenen auf seim Brunna noch m Gedicht vom Hans Sachs "Das bittersüße eh'lich' Leben", des da sejj seim Wei gwidmet ghabt hod, nochempfundn und gstoit. Des Gedicht sejm is auf am rosa Marmoaheazl voa dem Brunna eigraviead und da Hans Sachs is sejjm ois a Gstoit in dem Brunna dargstejjd.
Zeascht woa dea Brunna recht umstijnn, wei de Figuan zum Tei recht deab und vuigäa han, zuadem hod a vui mehra kost ois wia denkt. Heid guit dea Brunna ois oans vo de bedeitndstn Kunstweak aus da Neizeid z Niamberg und ois da gräßte Figuanbrunna vom 20. Joarhundat z Eiropa.
Abenberg

Abenberg is a Stod mit 5.492 Eihwohna (2014) im Beziak Mittelfranken (Bayern) im Landkreis Roth.
Eadkund.
Abenberg liegt in da Industrieregion Mittelfranken am Nordrand vom Fränkischn Seenland.
Es existiern de Gemarkunga Abenberg, Aurau, Beerbach, Dürrenmungenau, Ebersbach, Obersteinbach ob Gmünd und Wassermungenau.
Gschicht.
Easchtmois erwähnt worn is Abenberg ummara 1071 ois "Abinberch". Abenberg hod 1299 as Stotrecht kriagt und war seit am Joar 1356 Amtssitz vom Hoachstift Eichstätt. Des Pflegamt 1803 is zuagunstn vo Bayern säkularisiert worn und im selben Joar an des Fiarstntum Ansbach kemma (Hauptlandesvagleich Bayern/Preißn). 1806 is Abenberg im Vatrag vo Paris durch Tausch ans Kinireich Bayern kemma.
Eihwohnaentwicklung.
Auf'm Gebiet vo da Gmoa san 1970 4.663 Eihwohna, 1987 dann 4.619, im Joar 2000 5.449 und 2014 5.492 Eihwohna zählt worn.
Politik.
Buagamoasta is da Bäuerlein Werner (parteilos). Er is im Joar 2002 Nochfoiga vom Walter Karlheinz (SPD) worn.
De Gmoasteiaeinahmen warn im Joar 1999 umgrechnet 2161 T€, davo war de Gewerbesteia (netto) umgrechnet 323 T€.
Ökonomie und Infrastruktur.
Ökonomie.
Es hot 1998 noch da amtlichen Statistik im Bereich vo da Land- und Forstwiatschoft 108, im produzierenden Gewerbe 471 und im Bereich vom Handel und vom Vakeah 125 sozialvasicharungspflichtig Bschäftigtn am Arbatsort gem. In sunstige Wiatschoftsbereiche warn am Arbatsort 235 Leit sozialvasicharungspflichtig beschäftigt. Sozialvasicharungspflichtig Bschäftigte am Wohnort hots insgesamt 1859 gem. Im vaarbeitenden Gwerbe hots 3 Betriebe, im Bau 10 Betriebe gem. Zudem hots im Joar 1999 141 landwiatschoftliche Betriebe mit a landwiatschoftlich gnutzten Flächn vo 2127 ha, davo warn 1639 ha Ackaflächn und 483 ha Wiesn.
Buidung.
Im Joar 1999 hots de folgenden Eirichtunga gem:
Im Netz.